Ophioglossaceae

***Ophioglossaceae*** je mala porodica paprati, poznata i kao **gujini ili zmijski jezici**. U klasifikaciji Grupe za filogeniju pteridofita iz 2016. (PPG I), to je jedina porodica iz reda Ophioglossales, koja se zajedno s Psilotales nalazi u podrarredu Ophioglossidae. Ophioglossidae su jedna od grupa poznatih kao eusporangiatne paprati. Članovi porodice razlikuju se od ostalih paprati na brojne načine. Mnogi u isto vrijeme imaju samo po jedan mesnat list. Njihovi gametopfiti su podzemni i za energiju oslanjaju se na gljive.

## Opis 
Pripadnici *Ophioglossaceae* obično su kopneni (osim nekoliko epifitskih vrsta roda *Ophioglossum *) i javljaju se u umjerenim i tropskim područjima. U odnosu na ostale paprati razlikuju se po nekoliko aspekata:
* Mnoge vrste imaju samo po jedan nožoliki list godišnje. Listovi su obično mesnati, a u umje8renim područjima će tokom hladnijih mjeseci često postati smeđi ili crvenkasti.
* Umjesto leptosporangija, tipskih za većinu paprati, proizvode eusporangije, koje su veće, sadrže više spora i imaju deblje zidove.
* Njihovi sporofili (listovi koji nose spore) podijeljeni su u dva različita dijela, sporoforne, koji stvara sporangije i imaju znatno smanjenu i modificiranu oštricu, a ostatak lista je trofofora (za fotosintezu) 
* Njihovi gametofiti su podzemni i za snabdijevanje energijom oslanjaju se na gljive (drugim riječima, oni su mikoheterotrofni), za razliku od kopnene, fotosinteze koju imaju gametofiti većine paprati.
* Osim što imaju mikoheterotrofne gametofite, postoji nekoliko članova roda *Botrichium* koji su jedinstveni među papratima po tome što su sporofiti takođe mikoheterotrofni, proizvodeći samo male efemerne sporofile koji ne fotosinteziraju.

Biljke imaju kratkotrajne spore formirane u sporangijama kojima nedostaje anulus, a stvaraju ju se na stabljici koja se odvaja od listova i mesnatog korijena. Nekoliko vrsta ima samo plodne bodlje, bez ikakvih uobičajenih listova. Spore neće klijati ako su izložene suncu, a gametofit može živjeti neke dvije decenije bez formiranja sporofita.

Rod "Ophioglossum" "ima najviše hromosoma po ćeliji od svih poznatih biljaka. Rekorder je *Ophioglossum reticulatum *, s oko 630 hromosomskih parova (1260 hromosoma po ćeliji. Kod ostalih broj hromozoma se kreće do 1440 (n = 720). Za poređenje , u somatskim ćelijama ljudi imaju "samo" po 46 hromosoma (*n* = 23).
*Ophioglossum malviae* iz zapadnih Gata u Indiji okarakterisan je kao najmanja kopnena pteridofitna biljka, obično veličine 1–1,2&nbsp;cm.

### Potporodice i rodovi
*]]
*]]
Broj rodova u porodici varirao je. Smithov sistem iz 2006. godine koristio je četiri roda, tretirajući široko *Botrychium* i *Ophioglossum*. *Cheiroglossa* je izdvojen ili ga uključuju u njih. PPG I sistem iz 2016 dijeli porodicu u četiri potporodice.

*Helminthostachyoideae C.Presl 
***Helminthostachys* Kaulf.
*Mankyuoideae J.R.Grant & B.Dauphin
***Mankyua* B.Y.Sun, M.H.Kim & C.H.Kim
*Ophioglossoideae C.Presl (ekvvalent za *Ophioglossum* s.l. u ostalim sistemima)
***Cheiroglossa* C.Presl
***Ophioderma* (Blume) Endl.
***Ophioglossum* L.
***Rhizoglossum* C.Presl
*Botrychioideae C.Presl (ekvivalent za *Botrychium* s.l. u ostalim sistemima)
***Botrychium* Sw. 
***Botrypus* Michx.
***Japanobotrychum* Masam. 
***Sceptridium* Lyon

## Reference
## Vanjski linkovi
*https://www.fieldmuseum.org/sites/default/files/smith-et-al-taxon-2006.original.pdf 
*Ophioglossaceae in Flora of North America (incl. Botrychiaceae)


Kategorija:Pteridophyta
Kategorija:Flora Bosne i Hercegovine